New South Wales

New South Wales eller Ny-Sør-Wales er den eldste og mest folkerike delstaten i Australia. Den ligger sørøst i landet, nord for Victoria, sør for Queensland og øst for Sør-Australia. Delstaten ble grunnlagt i 1788 og bestod opprinnelig av mesteparten av det australske fastlandet, i tillegg til Lord Howe-øya og Norfolkøya. I løpet av 1800-tallet ble store områder etter hvert skilt ut til å danne kolonien Tasmania (erklært en separat koloni kalt «van Diemen's Land» i 1825), Sør-Australia (1836), Victoria (1851) og Queensland (1859). Ved opprettelsen av Australia i 1901 ble det bestemt at den nye hovedstaden for Australia skulle ligge i NSW, men ikke nærmere enn 100 miles (161 km) fra Sydney. I 1911 avstod New South Wales området hvor byen skulle bygges og territoriet Australian Capital Territory ble opprettet.

Største by og hovedstad for New South Wales er Sydney. Andre store byer inkluderer Newcastle og Wollongong, med en rekke mindre byer strukket langs hele kysten, og mer spredte byer i innlandet. 

Australias høyeste fjell Mount Kosciuszko (2 228 moh.) ligger i New South Wales.

Demografi
Befolkning
Ved slutten av mars 2011 var befolkningen i New South Wales beregnet til 7 287 600 mennesker. Befolkningsveksten var 1,1% i året, som var lavere enn det nasjonale snittet på 1,4%.,3101.0 – Australian Demographic Statistics, mars 2011 62,9% av NSW befolkning bor i Sydney.1338.1 – New South Wales in Focus, 2007

Oversikt største byer
 Rangering Navn Befolkning per juni 2007 1 Sydney  4 336 374 2 Newcastle  523 662  3 Wollongong 280 159 4 Wagga Wagga  56 147 5 Tweed Heads 50 726 6 Coffs Harbour 50 726 7 Tamworth 44 970 8 Albury 44 787 9 Port Macquarie 42 042 10 Orange 37 333 11 Queanbeyan  36 331 12 Dubbo 36 150 13 Nowra-Bomaderry 32 556 14 Bathurst 32 385 15 Lismore 31 865

Styresett
Ved valget i 2007 ble resultatet følgende fordeling av valgmenn:

Politisk PartiUnderhusetOverhusetALP52 (56%)19 (45%)Liberal22 (24%)10 (24%)National13 (14%)5  (11%)Uavhenging/Andre6  (6%)8  (20%) Kilde: Parliament of New South Wales.

Referanser

 Eksterne lenker 



Kategori:Stater og territorier etablert i 1788